
DR 31.7.2018                                                                    175                   

 
Manakala bagi AP gula bertapis, gula tapis ya yang itu kita tidak keluarkan lagi. Oleh 

sebab berapa keperluan gula dalam negara kita, Tuan Yang di-Pertua? Sebanyak 1.7 juta 
metrik tan, domestik dan juga industri. 1.7 juta metrik tan. Berapa keupayaan pengilang kita 
keluarkan gula sekarang ini? Tiga juta metrik tan, sudah lebih. Ya, sudah lebih. Apa yang 
saya duk ura-ura fikir ini adalah bukan soal AP, soal hendak umum turun harga gula 
sebenarnya fasal sudah lebih. Jadi saya duk tengok tetapi saya baru ura-ura, baru duk 
terfikirlah. Belum hendak umum lagi, hendak tinjau dahulu. Akan tetapi itu soal gula.  

Akhirnya Tuan Yang di-Pertua, sahabat saya dari Kepong bertanya tentang berapa 
perbelanjaan kementerian ini untuk tujuan pengiklanan?  

Saya ucap terima kasih kepada Yang Berhormat Kepong, dia sedar dan dia perasan 
kementerian ini banyak muncul di dada-dada iklan. Memang ada TV, radio, media sosial, 
surat khabar, kita hendak buat karnival jualan, kita kena hebahkannya, betul. Sebenarnya 
kita bagi tempoh- saya hendak sebut, perbelanjaan kementerian bagi tujuan pengiklanan 
mencecah RM13,289,531.40. Ini kecil sangatlah berbanding dengan peruntukan kementerian 
operasi dan emolumen, pembangunan dan emolumen ini RM1.2 bilion. Peri pentingnya kita 
peruntukkan juga perbelanjaan untuk pengiklanan ini guna- memaklumkan kepada rakyat 
tentang pengenalan dasar, strategi dan perkhidmatan yang ditawarkan oleh kementerian. 

Tuan Yang di-Pertua, akhir sekali saya ucapkan terima kasih kepada Ahli-ahli Yang 
Berhormat, pada Tuan Yang di-Pertua yang tekun mendengar, mengendalikan dengan baik... 

Timbalan Yang di-Pertua [Dato' Mohd Rashid Hasnon]: Terima kasih. 

Dato’ Saifuddin Nasution bin Ismail: Mudah-mudahan perbincangan kita ini 
mendapat keberkatan. Assalamualaikum warahmatullaahi wabarakaatuh. 

Timbalan Yang di-Pertua [Dato' Mohd Rashid Hasnon]: Terima kasih, Yang 
Berhormat Menteri Perdagangan Dalam Negeri dan Hal Ehwal Pengguna. 

 

 

USUL 

 
WAKTU MESYUARAT DAN URUSAN DIBEBASKAN 

DARIAPADA PERATURAN MESYUARAT 

11.07 mlm. 

Timbalan Menteri di Jabatan Perdana Menteri [Tuan Mohamed Hanipa bin 
Maidin]: Assalamualaikum warahmatullahi wabarakatuh Tuan Yang di-Pertua. Saya ada satu 
usul yang amat menggembirakan semua orang. [Ketawa] 

Tuan Yang di-Pertua, saya mohon mencadangkan: 

“Bahawa mengikut Peraturan Mesyuarat 12(1) tanpa 
menghiraukan usul yang terdahulu, Mesyuarat pada hari ini ditangguhkan 
sekarang dan selepas itu Majlis Mesyuarat akan ditangguhkan sehingga 
jam 10 pagi, hari Rabu, 1 Ogos 2018.” 

Timbalan Yang di-Pertua [Dato' Mohd Rashid Hasnon]: Ada yang menyokong? 

Timbalan Menteri Pembangunan Wanita, Keluarga dan Masyarakat [Puan 
Hannah Yeoh]: Saya mohon menyokong.  

Timbalan Yang di-Pertua [Dato' Mohd Rashid Hasnon]: Ahli Yang Berhormat, 
sekarang saya kemukakan masalah kepada Majlis untuk diputuskan masalahnya usul seperti 
yang dikemukakan tadi hendaklah dipersetujukan. 

[Usul dikemuka bagi diputuskan; dan disetujukan] 

Timbalan Yang di-Pertua [Dato' Mohd Rashid Hasnon]: Maka dengan itu Ahli-
ahli Yang Berhormat, Mesyuarat Dewan hari ini ditangguhkan sehingga jam 10 pagi pada hari 
Rabu, 1 Ogos 2018. Terima kasih. 

 

[Dewan ditangguhkan pada pukul 11.08 malam] 



Manakala bagi AP gula bertapis, gula tapis ya yang itu kita tidak keluarkan lagi. Oleh sebab berapa keperluan gula dalam negara kita, Tuan Yang di-Pertua? Sebanyak 1.7 juta metrik tan, domestik dan juga industri. 1.7 juta metrik tan. Berapa keupayaan pengilang kita keluarkan gula sekarang ini? Tiga juta metrik tan, sudah lebih. Ya, sudah lebih. Apa yang saya duk ura-ura fikir ini adalah bukan soal AP, soal hendak umum turun harga gula sebenarnya fasal sudah lebih. Jadi saya duk tengok tetapi saya baru ura-ura, baru duk terfikirlah. Belum hendak umum lagi, hendak tinjau dahulu. Akan tetapi itu soal gula. Akhirnya Tuan Yang di-Pertua, sahabat saya dari Kepong bertanya tentang berapa perbelanjaan kementerian ini untuk tujuan pengiklanan? Saya ucap terima kasih kepada Yang Berhormat Kepong, dia sedar dan dia perasan kementerian ini banyak muncul di dada-dada iklan. Memang ada TV, radio, media sosial, surat khabar, kita hendak buat karnival jualan, kita kena hebahkannya, betul. Sebenarnya kita bagi tempoh- saya hendak sebut, perbelanjaan kementerian bagi tujuan pengiklanan mencecah RM13,289,531.40. Ini kecil sangatlah berbanding dengan peruntukan kementerian operasi dan emolumen, pembangunan dan emolumen ini RM1.2 bilion. Peri pentingnya kita peruntukkan juga perbelanjaan untuk pengiklanan ini guna- memaklumkan kepada rakyat tentang pengenalan dasar, strategi dan perkhidmatan yang ditawarkan oleh kementerian. Tuan Yang di-Pertua, akhir sekali saya ucapkan terima kasih kepada Ahli-ahli Yang Berhormat, pada Tuan Yang di-Pertua yang tekun mendengar, mengendalikan dengan baik... Timbalan Yang di-Pertua [Dato' Mohd Rashid Hasnon]: Terima kasih. Dato' Saifuddin Nasution bin Ismail: Mudah-mudahan perbincangan kita ini mendapat keberkatan. Assalamualaikum warahmatullaahi wabarakaatuh. Timbalan Yang di-Pertua [Dato' Mohd Rashid Hasnon]: Terima kasih, Yang Berhormat Menteri Perdagangan Dalam Negeri dan Hal Ehwal Pengguna. USUL. WAKTU MESYUARAT DAN URUSAN DIBEBASKAN DARIAPADA PERATURAN MESYUARAT 11.07 mlm. Timbalan Menteri di Jabatan Perdana Menteri [Tuan Mohamed Hanipa bin Maidin]: Assalamualaikum warahmatullahi wabarakatuh Tuan Yang di-Pertua. Saya ada satu usul yang amat menggembirakan semua orang. [Ketawa] Tuan Yang di-Pertua, saya mohon mencadangkan: "Bahawa mengikut Peraturan Mesyuarat 12(1) tanpa menghiraukan usul yang terdahulu, Mesyuarat pada hari ini ditangguhkan sekarang dan selepas itu Majlis Mesyuarat akan ditangguhkan sehingga jam 10 pagi, hari Rabu, 1 Ogos 2018." Timbalan Yang di-Pertua [Dato' Mohd Rashid Hasnon]: Ada yang menyokong? Timbalan Menteri Pembangunan Wanita, Keluarga dan Masyarakat [Puan Hannah Yeoh]: Saya mohon menyokong. Timbalan Yang di-Pertua [Dato' Mohd Rashid Hasnon]: Ahli Yang Berhormat, sekarang saya kemukakan masalah kepada Majlis untuk diputuskan masalahnya usul seperti yang dikemukakan tadi hendaklah dipersetujukan. [Usul dikemuka bagi diputuskan; dan disetujukan] Timbalan Yang di-Pertua [Dato' Mohd Rashid Hasnon]: Maka dengan itu Ahli- ahli Yang Berhormat, Mesyuarat Dewan hari ini ditangguhkan sehingga jam 10 pagi pada hari Rabu, 1 Ogos 2018. Terima kasih. [Dewan ditangguhkan pada pukul 11.08 malam].